Numa Edema

Numa Edema Norderhaug (født 1983) er en norsk sanger og låtskriver fra Oslo. I 2015 ga han ut sin første singel, som hadde tittelen «Delta Man». I 2016 gav han ut sin første EP, Atlantis, og sitt første album, som hadde tittelen The Hourglass.

Etter sin første albumutgivelse har han opptrådt på blant annet Lindmo, TV-aksjonen og under medaljeseremonien til VM i skiskyting 2016 på Universitetsplassen i Oslo. Han opptrådte også ved utdelingen av Nobels Fredspris i 2016. 

I 2017 ble Edemas første album The Hourglass gjenutgitt av Wildflower, plateselskapet til den amerikanske folk-/popartisten Judy Collins, i forbindelse med at Edema deltok som oppvarmingsartist på en turné med Judy Collins og Stephen Stills (kjent fra gruppene Crosby, Stills & Nash, Manassas, Buffalo Springfield og The Rides).

I 2018 ga han ut albumet Good Times Are Bad Times for Somebody.

Diskografi

Album
 2016: The Hourglass
 2018: Good Times Are Bad Times For Somebody

EP
 2016: Atlantis EP

Singler
 2015: Delta Man
 2016: Not Long Ago
 2016: The Hourglass
 2021: Oslo
 2022: Coming Home – med Noora Noor

Medvirker på
 The Aeronautics: Two Many Pictures In The Frame
 The Aeronautics: Mysteries
 The Aeronautics: Love To Fly

Referanser

Eksterne lenker
 

Norske sangere
Personer fra Oslo